CELEX: C2007/247/03
Language: da
Date: 2007-10-20 00:00:00
Title: Sag C-309/07: Anmodning om præjudiciel afgørelse indgivet af Hessischer Verwaltungsgerichtshof (Tyskland) den 5. juli 2007 — Firma Baumann GmbH mod Land Hessen

20.10.2007   
            
            
               DA
            
            
               Den Europæiske Unions Tidende
            
            
               C 247/2
            
         Anmodning om præjudiciel afgørelse indgivet af Hessischer Verwaltungsgerichtshof (Tyskland) den 5. juli 2007 — Firma Baumann GmbH mod Land Hessen
   (Sag C-309/07)
   (2007/C 247/03)
   Processprog: tysk
   Den forelæggende ret
   Hessischer Verwaltungsgerichtshof
   Parter i hovedsagen
   
      Sagsøger: Firma Baumann GmbH
   
      Sagsøgt: Land Hessen
   Præjudicielle spørgsmål
   
               1)
            
            
               Er den nationale lovgiver ved anvendelsen af de muligheder, der er fastlagt i artikel 5, stk. 3, i Rådets direktiv af 29. januar 1985, som ændret ved Rådets direktiv 96/43/EF af 26. juni 1996, og i bilag A, Kapitel I, nr. 4, litra a), om forhøjelse af de faste beløb for en given virksomhed, og nr. 4, litra b), om opkrævning af en afgift, som svarer til de faktiske omkostninger, strengt bundet af den i bilag A, Kapitel I, nr. 1 og nr. 2a, fastsatte afgiftsstruktur (inddelt efter dyreart, unge/voksne dyr, slagtevægt osv.), eller har den nationale lovgiver en mulighed for ved fastsættelsen af afgiftssatsen at differentiere mellem undersøgelser af slagteenheder i store slagterivirksomheder og øvrige undersøgelser, og derudover også inden for disse to grupper at foretage en degressiv graduering af afgiftssatsen efter antallet af foretagne slagtninger af de forskellige dyrearter alene under forudsætning af, at dette svarer til de faktiske omkostninger?
            
         
               2)
            
            
               Kan den nationale lovgiver på baggrund af de ovennævnte regler, for så vidt angår slagtninger, der finder sted uden for almindelige slagtetider på ejerens foranledning, opkræve et procenttillæg til den afgift, der opkræves for undersøgelserne i forbindelse med slagtningen inden for normale slagtetider, hvis det svarer til de faktiske omkostninger, eller skal disse omkostninger indeholdes i den faste (forhøjede) afgift for alle afgiftspligtige?